Dezvoltarea și diversificarea economiei rurale poate fi realizată prin creșterea numărului de micro-întreprinderi și IMM-uri în sectoarele agricole și neagricole, crearea de servicii și locuri de muncă în spațiul rural, precum și încurajarea menținerii și dezvoltării activităților meșteșugărești tradiționale. Prin Programul Național de Dezvoltare Rurală (PNDR) se acordă fonduri nerambursabile de la Uniunea Europeană și Guvernul României pentru dezvoltarea economico-socială a spațiului rural din România. Vrem să contribuim la o redresare economică rezilientă, durabilă și digitală a zonei rurale. Susținem dezvoltarea activităților de digitalizare la nivelul afacerilor, activitățile de protecția mediului, precum și serviciile medicale.